er innflutt trjátegund , sem kom fyrst til landsins um miðja síðustu öld . Hún er ákaflega hraðvaxta og er víða á landinu orðin töluvert yfir 20 metrar á hæð og getur myndað feiknar svera boli . Strax um 1990 varð þess vart að hún er farin að sá sér frjálslega , einkum fær hún set á röskuðum svæðum , t.d. meðfram nýgerðum vegum og víðar . Hún myndar einnig mikið af rótarskotum , sem jafnan koma upp í nokkurra metra fjarlægð frá móðurplöntunni . Fræin eru hins vegar svo sviflétt að þau svífa langar leiðir og sáðplöntur koma oft upp í nokkur hundruð metra eða kílómetra fjarlægð frá móðurplöntunum . Ný kynslóð af sjálfsánum öspum er sums staðar búnar að ná fullri hæð . Börkur alaskaaspar er grábrúnn , yngri sprotar rauðbrúnir , hárlausir , og ársprotar eru grænleitir . Myndin af sprota alaskaaspar er tekin í Fífilgerði í Eyjafirði 21. júní 2005 , Myndir af karlreklum alaskaaspar eru teknar á Arnarhóli í Kaupangssveit 1. maí 2007 Kvenblóm í návígi , tekið á sama stað 15. maí 2009 . Fullþroskaðir kvenreklar með fræjum og fræull , tekið á Arnarhóli 16. júlí 2009 .